Trvanie mediácie možno vnímať v dvoch rovinách. Trvanie jedného mediačného stretnutia sa pohybuje zvyčajne v rozmedzí 2,5 až 3 hodín.
Celkové trvanie mediácie ako spôsobu riešenia vášho sporu ukončeného mediačnou dohodou vo veľkej miere závisí od aktivity vás a druhej strany sporu, vašej pripravenosti k dohode a flexibility mediátora.V Dohode o začatí mediácie je však potrebné, aby ste si odsúhlasili maximálne trvanie mediácie vášho sporu.
Zákon o mediácii zakotvuje automatické ukončenie mediácie uplynutím šiestich mesiacov od začatia mediácie. Avšak túto dobu je možné predĺžiť po dohode strán sporu.  V prípade spotrebiteľských sporov je trvanie mediácie obmedzené dobou 90 dní.